/|2 C. PLINII HIST. NAT. LIB. XX. 



Hieracia, xvn. 



XXVI. Communia autem sponte nascentibus, eandor, 

 caulis interdum cubitali longitudinc, et ipsi, et foliis 

 scabritia. Ex his rotunda folia et brevia habentem sunt 

 qui hieraciam vocent, quoniam accipitres scalpendo 

 eam succoque oculos tinguendo , obscuritatem , quum 

 sensere discutiant. Succus omnibus candidus , viribus 

 quoque papaveri similis : carpitur per messes inciso 

 caule : conditur in fictili novo, ad multa praeclarus. 

 Sanat omnia oculorum vitia cum lact mulierum : ar- 

 gema , nubeculas , cicatrices , adustionesque omnes : prae- 

 cipue caligines. Imponitur etiam oculis in lana contra 

 epiphoras. Idem succus alvum purgat, in posca potus 

 ad duos obolos. Serpentium ictibus medetur in vino 

 potus. Et folia, thyrsique triti, ex aceto bibuntur. Vul- 

 neri illinuntur maxime contra scorpionum ictus. Verum 

 contra phalangia commixto vino ex aceto. Aliis quoque 

 venenis resistunt, exceptis quse strangulando necant, 

 aut iis quae vesicse nocent : item psimmythio excepto. 

 Imponuntur et ventri ex melle atque aceto, ad de- 

 trahenda vitia alvi. Urina? diffcultates , succus emendat. 

 Cratevas eum et hydropicis obolis duobus in aceto et 

 cyatho vini dari jubet. 



